Oihane Mendizabal

**Oihane Mendizabal Sandonís** (Donostia, 1992ko azaroaren 6a) gipuzkoar arkeologoa da, erromatartze garaia ikertzen duena.

## Ibilbidea 
Historian graduatua da EHU-ko Letren Fakultatean. Bi master egin zituen unibertsitate berean: “Eraikitako Ondarearen eta Eraikinen Birgaitze, Zaharberritze eta Kudeaketa” eta “Bigarren Hezkuntzako Irakasleen Prestaketa”. Amaiurko Gazteluko indusketa arkeologikoan boluntario gisa aritu zen eta 2017az geroztik lanean dihardu Aranzadi Zientzia Elkarteak gidatzen duen Pirinioetako Galtzada Erromatarraren proiektuan eta Zalduako aztarnategiko eta Donazaharreko aztarnategiko zuzendaria eta Artziko aztarnategiko zuzendarietako bat da.

Pirinio mendebaldeko lurraldeko erromatartze prozesuari buruzko doktoretza tesia egiten ari da Eusko Jaurlaritzako Doktoretza Aurreko beka bati esker.

Berriki berriz ikertzen hasi den Resako aztarnategian ere lan egin du.

## Argitalpenak 
Hauek dira bere ikerketen argitalpen batzuk:

* 2021. Narbarte Hernández, Josu; Mendizabal Sandonís, Oihane; Iriarte Avilés, Eneko. "Baserri-paisaiaren geoarkeologia Zizurkilen (Gipuzkoa): Erdi Arotik XXI. mendera". *Munibe Antropologia - Arkeologia*, ISSN: 1132-2217, 72.
* 2021. Narbarte Hernández, Josu; Aiestaran, Mattin; Pescador Medrano, Aitor; Iriarte Avilés, Eneko; Mendizabal Sandonís, Oihane; Alonso Gondrá, Euken; Resa, Carlos eta Agirre Mauleon, Juantxo. "Los perfiles sedimentarios del yacimiento arqueológico de Resa (Andosilla, Navarra)". *Trabajos de arqueología Navarra*, ISSN: 0211-5174, 33, 13-42 or.
* 2020. Mendizabal Sandonís, Oihane; García García, Ekhine; Martínez Txoperena, Juan Mari; Zubiria, Rafa; Agirre Mauleon, Juantxo: "Zalduako aztarnategi arkeologikoa: 2020ko indusketa kanpaina". *Trabajos de arqueología Navarra*, ISSN: 0211-5174, 31-32, 253-260 or.
* 2020. Mendizabal Sandonís, Oihane; García García, Ekhine; Martínez Txoperena, Juan Mari; Zubiria, Rafa; Agirre Mauleon, Juantxo: "Artziko aztarnategi erromatarra: 2020ko indusketa kanpaina". *Trabajos de arqueología Navarra*, ISSN: 0211-5174, 31-32, 237-244 or.

## Grabatutako hitzaldiak 
* 2019-2-19. Mendebaldeko Pirinioetako erromatartzea: arkeologiak eskainitako azken ekarpenak. Gipuzkoako Historiaren Pasarte Ezezagunak hitzaldi zikloa. Miguel de Aramburu Gipuzkoako Historialarien Elkartea eta Koldo Mitxelena Kulturunea. Non: Gipuzkoa.eus.
[alt=Ezkerretik: Oihane Mendizabal Sandonís, Miren Iraeta Orbegozo eta Sofia Marcos Basagoiti ikertzaileak|thumb|Ezkerretik: [Oihane Mendizabal|Oihane Mendizabal Sandonís, Miren Iraeta Orbegozo eta Sofia Marcos Basagoiti ikertzaileak. UEUk eta BadaLab-ek abian jarritako Ikerketa-proiektuen I. Deialdiko irabazleak.]]

## Pottokak 
Pottokazaleek eskatuta, pottokak ikertu ditu Miren Iraeta Orbegozo eta Sofia Marcos Basagoitirekin. Pottoka bizirik mantendu eta zaindu duten horiek jakin nahi dute zientifikoki pottoka nondik datorren, mito asko dago eta. Esaterako, Espainiako Gobernuko nekazaritza webgunean, adibidez, esaten da pottoka paleolitokoa dela. 2026an ezaguna da mundu osoan etxekotuta dauden zaldi guztiak 4.000 urteko leinu batetik datozela. Udako Euskal Unibertsitateak (UEU) eta Hizkuntza eta Gizarte Berrikuntzarako Laborategiak (Badalab) 9.000 euroko laguntza eman zien 2023an ikertzaile gazteei zuzendutako proiektuen deialdiaren barruan  eta Xenda baserriko Idoia Resano Igoa nekazari nafarrak bere dirulaguntza batean sartu zuen euren ikerketa.

## Erreferentziak 
## Kanpo estekak